Nanette van Rooyen se jeugroman Ek was hier het my só geïnspireer dat sommer gaan foto’s neem het wat losweg wat by die resensie pas. (Nie dat ek baie aanmoediging nodig het nie!) Die hoofkarakter is gek oor skaatsplank ry en dan ontmoet sy ’n jong knaap wat mal is oor graffiti.
Ten tweede is dit ’n boek wat ewe veel deur ouers geniet sal word as die jeug waarop dit gemik is. En net om seker te maak dat ek nie alleen is in my oordeel nie, het ek die boek geleen vir volwassenes… Niemand het nog gekla nie.
Milan, die manlike hoofkarakter, se pa kom uit ’n kommunistiese land. Hy is ’n stil, sagte man met ’n swart gordel in judo. Hy het sy seun alleen grootgemaak. Die verhouding tussen pa en seun is pragtig, want hier is wedersydse respek. Milan is lief daarvoor om sy kitaar te speel. Hy luister ook Pink Floyd en Led Zeppelin. (Volgens die boek beteken dit hy is “old school”, dít laat my net óúd voel.)
Al die karakkters wat ek hier genoem het, leef dus op daardie randjie van die samelewing – wat hulle ánders maak. Hulle is dus buitestanders, maar beslis nie bleeksiele is nie. Albei die kinders is gewild by die skool en die meisies vry nogal na Milan. Hy het egter net vir één meisie oë, en dis Frankie.
Gedurende die loop van hierdie verhaal gebeur ’n verskriklike ding. Frankie se liefde vir Milan word behoorlik getoets. Dit is hier waar ek die volwassenheid raakgelees het waarna ek vroeër verwys het.
Ek was mal oor die taalgebruik in die boek. Dit is glad nie deurspek van Engels nie. Frankie dra wel ’n hoodie, maar dis aanvaarde taalgebruik – net soos ’n doughnut nie ’n oliebol is nie, is ’n hoodie nie ’n kappie nie.
Ek was hier het verlede jaar Lapa se jeugromankompetisie gewen. Ek kan verstaan hoekom, maar moenie dat die term “jeug” jou afsit nie. Dis ’n roman hierdie, al is die hoofkarakters jonk en al lees dit baie vinnig.
En as jy iets soek om in ’n tiener se hande te plaas, wel… ek gaan nie met die beoordelaars stry nie!
Oor die foto’s: Ek wou nie die skaatser afneem nie. Ek wou die graffiti afneem met ‘n skaatser daarby.